**О Д Г О В О Р**

на пратеничко прашање од пратеникот Бесим Догани поставено

на 40-та седница на Собранието на Република Македонија

одржана на 25 декември 2008 година и 12 јануари 2009 година

Во одговорот од 22.09.2009 година, потпишан од градоначалникот на општина Тетово,е наведено дека во тек е постапката за измени на ДУП за урбан блок 38 со што ќе се создадат услови за започнување на постапка за решавање на имотно правните односи на локацијата на која што треба да се гради џамија. По реализацијата на овие два чекори ќе се пристапи кон издавање на документите за градба на џамијата.

Во однос на изградбата на библиотеката во дописот од општина Тетово стои дека станува збор за национална установа од областа на културата чија што изградба ќе биде финансирана со средства од Министерството за култура За 2007 и 2008 година, биле предвидени средства во буџетот на Република Македонија за оваа намена но не биле реализирани. Средствата предвидени за 2009 г. биле повлечени со ребалансот на Буџетот.

Како што е наведено во дописот од општина Тетово, изградбата на џамијата и библиотеката во Тетово ќе се финансираат со средства на Исламската верска заедница и Министерството за култура, а општина Тетово ќе учествува во финансирањето согласно можностите, во рамките на расположливиот буџет на општината.